钦定古今图书集成/理学汇编/学行典/第245卷 > 桑愈高
## 钦定古今图书集成/理学汇编/学行典/第245卷 > 桑愈高

按《零陵县志》：“桑愈高，字道升，零庠生。家贫，治父之丧，
不责诸弟。季弟孤，力为婚娶。居乡恭敬，人有忿语，婉
言谕之，甚则垂涕泣道之，俾不至召讼衅。有友李应
桢，仇家诬以故毙人命，告桢获罪，邑长持之以法，索
千金乃免，赀皆出公手。仇以所馀遗高，高不受。年逾
强仕，始举子。日昇乳于陶氏妇，其夫为县吏陈道文”
酗酒，殴死成讼，其母老妻弱子稚，高白其情，邑侯朱
汝登但让道文，输三千金，给以养。母子梦死者叩首
庭下谢。天启甲子，岁大饥，野庾多掠洗，高亦与焉。耕
仆举某某以告。是年日昇为诸生，语妻曰：“吾有一子，
幸成人，今又游于泮，苟有失，将贻戚我后也。”妻然之。
阅月它讼发，劫庾者毙于狱，高曰：“若使是人自我而
毙，予悔何及也。”庚午乡试归，饶某，城步人，同舟患疫
剧甚，孑然一身也。公素医，手剂药饵以进。其子曰：
“药虽剂，无事躬炊。”高曰：“不然，委之苍头，恐无益也。”饶
某愈泣别呼天以谢。年七十六日，昇领壬午乡荐。先
是，壬午元旦，高面不释然者，夜将阑，其子跪以请曰：
“畴昔之夜，予祷梦以决”今岁之大比，不协。曰：“何以？”曰：
“尔上庠也。余梦揭一榜于零庠，注优劣名，余名在优
中，尔无与也，予是以不释然也。”曰：“吉甚。凡人家子孙
昌大，必由祖父积德所致，翁厕名德行，何吉如之？”高
曰：“善。”是岁昇果登榜。高寿七十九，卒于正寝。高尝曰：
“平生无他长，兢兢自守，至于色则不敢有二。”暮年言
及父母，犹泣下，食遇旨，辄举箸，思及亲里中学者，私
谥曰“端孝先生。”